Alex Ribeiro je upokojeni brazilski dirkač Formule 1. Debitiral je v sezoni 1976, ko je nastopil le na predzadnji dirki sezone za Veliko nagrado ZDA in zasedel dvanajsto mesto. V sezoni 1977 se mu osemkrat ni uspelo kvalificirati na dirko, štirikrat je odstopil, kot najboljša rezultata pa je dosegel osmi mesti na Velikih nagradah Nemčije in Kanade. Po letu premora je v sezoni 1979 nastopil na zadnjih dveh Velikih nagradah sezone, toda obakrat se mu ni uspelo kvalificirati na dirki, kasneje pa ni več nikoli dirkal v Formuli 1.